Oficialusis leidinys L 127 , 29/04/1998 p. 0026 - 0028



Komisijos sprendimas 1997 m. gruodžio 5 d. dėl statybos produktų atitikties atestavimo tvarkos, susijusios su apkrovos nelaikančių nuolatinių klojinių rinkiniais ir sistemomis iš tuščiavidurių blokų arba izoliacinių medžiagų panelių ir kartais iš betono, pagal Tarybos direktyvos 89/106/EEB 20 straipsnio 2 dalį (tekstas svarbus EEE) (98/279/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį, kadangi reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui arba produktų grupei yra būtina gamyklos produkcijos kontrolės sistema, už kurią atsako gamintojas ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas; kadangi 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose; kadangi 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms; kadangi 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra; kadangi šiame sprendime numatytos priemonės atitinka Statybos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis I priede nurodytų produktų atitiktis atestuojama taikant tvarką, pagal kurią, be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą. 2 straipsnis Atitikties atestavimo tvarka, kaip nurodyta II priede, yra nurodoma Europos techninio liudijimo rekomendacijų įgaliojimuose. 3 straipsnis Šis sprendimas skirtas valstybėms narėms. Priimta Briuselyje, 1997 m. gruodžio 5 d. Komisijos vardu Martin Bangemann Komisijos narys [1] OL L 40, 1989 2 11, p. 12. [2] OL L 220, 1993 8 30, p. 1. -------------------------------------------------- I PRIEDAS Apkrovos nelaikančių nuolatinių klojinių rinkiniai ir sistemos, užpildomi paprastu betonu ir, kai tinka, armatūra, sudaryti iš tuščiavidurių blokų, kurie pagaminti iš izoliacinių medžiagų (arba izoliacinės medžiagos ir kitų medžiagų junginio) arba iš panelių, pagamintų iš izoliacinių medžiagų (arba izoliacinės medžiagos ir kitų medžiagų junginio), susidedančių iš klojinių sienelių, sujungtų fiksuokliais, bet kuriuo atveju – iš medžiagų, priklausančių kuriai nors reakcijos į ugnį klasei, naudojami pastatų išorinių ir vidinių sienų, kurioms taikomos gaisrą reglamentuojančios taisyklės, statybai. Apkrovos nelaikančių nuolatinių klojinių rinkiniai ir sistemos, užpildomi paprastu betonu ir, kai tinka, armatūra, sudaryti iš tuščiavidurių blokų, kurie pagaminti iš izoliacinių medžiagų (arba izoliacinės medžiagos ir kitų medžiagų junginio) arba iš panelių, pagamintų iš izoliacinių medžiagų (arba izoliacinės medžiagos ir kitų medžiagų junginio), susidedančių iš klojinių sienelių, sujungtų fiksuokliais, bet kuriuo atveju – iš medžiagų, priklausančių kuriai nors reakcijos į ugnį klasei, naudojami pastatų išorinių ir vidinių sienų, kurioms netaikomos gaisrą reglamentuojančios taisyklės, statybai. -------------------------------------------------- II PRIEDAS PRODUKTŲ GRUPĖ APKROVOS NELAIKANČIŲ NUOLATINIŲ KLOJINIŲ RINKINIAI IR SISTEMOS IŠ TUŠČIAVIDURIŲ BLOKŲ ARBA PANELIŲ IŠ IZOLIACINIŲ MEDŽIAGŲ IR KARTAIS IŠ BETONO (1/1) Atitikties atestavimo sistemos Toliau nurodytam (-iems) produktui (-ams) ir jų paskirčiai EOTA prašoma atitinkamoje Europos techninio liudijimo rekomendacijoje apibrėžti šias atitikties atestavimo sistemas: 1 sistema: žr. Direktyvos 89/106/EEB III priedo 2 dalies i punktą, be pavyzdžių audito ir tyrimo. 2 + sistema: žr. Direktyvos 89/106/EEB III priedo 2 dalies ii punkto pirmąją galimybę, įskaitant patvirtintos institucijos atliekamą gamyklos produkcijos kontrolės sertifikavimą pradinio gamyklos patikrinimo ir gamyklos produkcijos kontrolės pagrindu, taip pat nuolatinę gamyklos produkcijos kontrolės priežiūrą, įvertinimą ir patvirtinimą. Produktas (-ai) | Paskirtis | Lygis (-iai) arba klasė (-ės) (reakcija į ugnį) | Atitikties atestavimo sistema (-os) | Apkrovos nelaikančių nuolatinių klojinių rinkiniai ir sistemos, užpildomi paprastu betonu ir, kai tinka, armatūra, sudaryti: —iš tuščiavidurių blokų, kurie pagaminti iš izoliacinių medžiagų (arba izoliacinės medžiagos ir kitų medžiagų junginio),arba | pastatų išorinių ir vidinių sienų, kurioms taikomos gaisrą reglamentuojančios taisyklės, statybai | A, B, C | 1 | A, B, C A D, E, F | 2+ | —iš panelių, kurie pagaminti iš izoliacinių medžiagų (arba izoliacinės medžiagos ir kitų medžiagų junginio), kuriuos sudaro klojinių sienelės, sujungtos fiksuokliais | pastatų išorinių ir vidinių sienų, kurioms netaikomos gaisrą reglamentuojančios taisyklės, statybai | visi | 2+ | --------------------------------------------------